**Anti blestem**

*Blacks*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sunt doar un val de întrebări tăcute

Ce s-au desprins dintr-un secret destin

și-aduc din larg tăceri necunoscute

ce au plutit pe-un rol briliantin.

Dar au plătit pentru a mea iubire

într-o secretă stare de război

cu zeii, murmurând într-o uimire,

că le-am cerut Scânteia pentru noi.

De-au îndrăznit un strop de fericire,

Blestem de foc s-a pus pe capul lor

Să tacă-n veci, fără să-ți dea de știre

cât te iubesc și ce mult te ador!

Dar au plutit pe valuri de legendă

prin vijelii iscate fără rost,

Și te-au păstrat în propria agendă

drept țărmul ce le fi-va adăpost.

Te-am regăsit prin zvâcnet de artere,

Dar nu am cum să-ți spun cât te iubesc,

Căci numai tu deții acea putere

să rupi blestemul crud, nepământesc.

Nu-ți cer, iubire, vis și nestemate,

Nu îți voi cere tot ce n-am avut,

Dă-mi buzele, să le sărut în noapte,

Ca mai apoi să simt că-s renăscut!

Sunt doar un val, rotind spre fericire

într-un destin clădit de amândoi,

Și-acel blestem, căzut într-o uimire,

va renunța la starea de război.